24. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ ΚΑΙ ΔΗΜΟΣΙΩΝ ΕΡΓΩΝ Αριθ. 131482 της 1/22 Απρ. 1959 Περί συνεχίσεως εισπράξεως της υπέρ του ΕΤΜΟΑ προσαυξήσεως των τιμών των εισιτηρίων των παραλλήλων προς τας γραμμάς της ΗΕΜ λεωφορειακών γραμμών. 'Εχοντες υπ' όψει: 1)Τας διατάξεις του άρθρου 5 παρ. 2 του 3777/ 1957 Νόμ. Διατάγματος. 2)Τα υπ' αριθ. 241346)30.12.1958 και 111056) 10.2.1959 έγγραφα ημών. 3)Την υπ' αριθ. 55)27.3.59 πράξιν του Υπουργικού Συμβουλίου, αποφασίζομεν: Εγκρίνομεν όπως συνεχισθή η είσπραξις της επί της τιμής των εισιτηρίων των ιδιωτικών λεωφορείων των παραλλήλων προς την ΗΕΜ λεωφορειακών γραμμών επιβληθείσης προσαυξήσεως, δυνάμει του άρθρου 1 του Ν.Δ. 2513)1953, των μεταγενεστέρων τροποποιήσεων αυτού, ως και της παραγράφου 2 του άρθρου 5 του Ν.Δ. 3777)1957 μέχρι νεωτέρας ημών διαταγής. 